armvectores/hy_wikipedia_2023 huggingface dataset:
Գեորգի Կուրդյումով

Գեորգի Վյաչեսլավովիչ Կուրդյումով  (ռուս.՝ Георгий Вячеславович Курдюмов, փետրվարի 1 (14), 1902, Ռիլսկ, Կուրսկի նահանգ, Ռուսական կայսրություն - հուլիսի 6, 1996(1996-07-06), Մոսկվա, Ռուսաստան), խորհրդային ֆիզիկոս, ԽՍՀՄ ԳԱ ակադեմիկոս (1953), Ուկրաինական ԽՍՀ ԳԱ ակադեմիկոս (1939), սոցիալիստական աշխատանքի հերոս (1969)։
Ավարտել է Լենինգրադի պոլիտեխնիկական ինստիտուտը (1926)։ 1944 թվականից՝ սև մետալուրգիայի ԿԳՀԻ-ին կից մետաղագիտության և մետաղների ֆիզիկայի ինստիտուտի տնօրեն, 1962 թվականից՝ ԽՍՀՄ ԳԱ պինդ մարմնի ֆիզիկայի ինստիտուտի տնօրեն-կազմակերպիչ։ Ուսումնասիրել է պողպատի մխման ու մխամեղմման ժամանակ տեղի ունեցող պրոցեսները, մետաղներում և համաձուլվածքներում ֆազային փոխակերպումների, ամրացման ու դիֆուզիայի երևույթները։ Արժանացել է ԽՍՀՄ պետական մրցանակի (1949)։ Արտասահմանյան մի շարք երկրների ԳԱ անդամ է։
Պարգևատրվել է Լենինի 3 շքանշանով։


== Ծանոթագրություններ ==
Մաուզեր (այլ կիրառումներ)

Մաուզեր, կարող է վերաբերել

Վիլհելմ Մաուզեր,գերմանացի ինժեներ-զինագործ և ձեռնարկատեր (1834-1881)։
Մաուզեր, առաջին, առավել հզոր ավտոմատ ատրճանակներից։
Կալիկյուլա (այլ կիրառումներ)

Կալիկյուլա անունը կամ տերմինը կարող է վերաբերել հետևյալ հոդվածներին․

Կալիկյուլա - գյուղ Էստոնիայի Վիռու-Նիգուլա շրջանի կազմում։
Կալիկյուլա - գյուղ Էստոնիայի Պիլտսամաա շրջանի կազմում։
722

722 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 722 թվականն է, 
VIII դարի 22-րդ տարին։


== Դեպքեր ==


== Ծնունդներ ==


== Մահեր ==
Կոլեգիաներ

Կոլեգիաներ (լատ.՝ collegium), Հին Հռոմում ընդհանուր պաշտամունքով կամ մասնագիտությամբ կապված անձանց ընկերություններ։ Եղել են կրոնական, քրմական, արհեստավորական։ Կոլգեիաների գլուխ կանգնած էր ընտրովի մագիստրոսը։ Մեր թվարկությունից առաջ I դարից (առանձնապես արհեստավորական և թաղամասերի բնակիչների) գործուն մասնակցություն են ունեցել քաղաքական կյանքին։ Կայսրության ժամանակաշրջանում գործել են միայն կառավարության թույլտվությամբ։ Ուշ կայսրության ժամանակաշրջանում արհեստավորական կոլեգիաների մեծ մասում անդամակցությունը դարձել է հարկադրական։
Թոփուզյան

Թոփուզյան, հայկական ազգանուն։


== Ազգանունը կրողներ ==
Աիդա Օնիկի Թոփուզյան (1948), պետական, գիտության գործիչ։
Հայկանուշ Մարգարի Թոփուզյան (1885-1966), գրող, հասարակական գործիչ։
Մանուկ Լևոնի Թոփուզյան (1949), իրավաբան։


== Գրական հերոսներ ==
Ժորա Թոփուզյան, Մկրտիչ Սարգսյան «Շահմարի առեղծվածը» վիպակի հերոսներից։
Էռնստ Չեյն

Էռնստ Բորիս Չեյն (Chain) (հունիսի 19, 1906(1906-06-19)[…], Բեռլին, Գերմանական կայսրություն - օգոստոսի 12, 1979(1979-08-12)[…], Կասլբար, Կոննախտ, Իռլանդիա), անգլիական կենսաքիմիկոս, Լոնդոնի թագավորական ընկերության (1949), ԽՍՀՄ ԳԱ արտասահմանյան (1976) անդամ։ Ավարտել է Բեռլինի համալսարանը (1930)։ Աշխատել է Քեմբրիջի կենսաքիմիայի ինստիտուտում (1933—1935), Օքսֆորդի համալսարանում (1935—1948), 1948—1961 թթ. եղել է Հռոմի քիմիական մանրէաբանության միջազգային կենտրոնի տնօրեն․ 
Հիմնական աշխատանքները վերաբերում են մանրէային հակաբակտերիային նյութերի, ինսուլինի ազդեցության մեխանիզմի, մանրէաբանական արդյունաբերության տեխնոլոգիայի, լիզերգինաթթվի առաջացման, սնկային մետաբոլիտների ուսումնասիրմանը։1939 թվականին գլխավորել է պենիցիլինի ստացման և մաքրման աշխատանքները, պարզել նրա քիմիայի կառուցվածքը։ Նոբելյան մրցանակ (1945, Ալեքսանդր Ֆլեմինգի և Հոուարդ Ուոլտեր Ֆլորիի հետ)։


== Ծանոթագրություններ ==
Արձնի

Արձնի, գյուղ Մեծ Հայքի Այրարատ աշխարհի Բագրևանդ գավառում։


== Արձնի ճակատամարտ ==
Արձնի գյուղում 776 թվականի ապրիլի 24-ին տեղի է ունեցել մեծ ճակատամարտ` Մուշեղ Մամիկոնյանի ղեկավարությամբ հայկական 10000-անոց ազատագրական բանակի և արաբական 30000-անոց բանակի միջև։ Հայերի կողմից զոհերը հասել է 3500 հոգու, այդ թվում նաև՝ Մամիկոնյան տոհմի շատ ներկայացուցիչները, որի հետևանքով նրանք երկար ժամանակ դադարեցին քաղաքական ասպարեզում նշանակալի դեր խաղալուց։


== Ծանոթագրություններ ==
Նեգրովեց

Նեգրովեց (ուկրաիներեն՝ Негровець), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Նեգրովեց գյուղում բնակվում էր 2 231 մարդ։ Բնակավայրը զբաղեցնում է 0,624 կմ² տարածք։ Բնակչության խտությունը կազմում էր 3575,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոզնիցա (այլ կիրառումներ)

Կոզնիցա եզրը կարող է վերաբերվել՝

Կոզնիցա - գյուղ Բուլղարիայի Բուրգասի մարզում։
Կոզնիցա - լեռ Ստարա Պլանինա լեռնահամակարգում։
Կոզնիցա - գյուղ Սերբիայի Ալեքսանդրովացի շրջանում։
Կոզնիցա - փոքրի գյուղ Խորվաթիայում։
Բոր (գյուղ, Վսևոլոժսկի շրջան)

Անվան այլ կիրառումների համար տե՛ս՝ ԲորԲոր (ռուս.՝ Бор), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 62 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկու կապիկներ

Երկու կապիկներ, Բելգորոդի միակ թատրոնը, որն զբաղվում է կլոունադայով։ Հիմնադրվել է 2009 թվականին դրամատուրգ Եվգենի Կրամսկու և ռեժիսոր Տատյանա Կլիմաչկովայի օգնությամբ։ Այս պահին թատերախմբում կա 10 մարդ։
Թատրոնը աշխատում է պատանի հանդիսատեսի համար, բայց կա խաղացանկ նաև մեծերի համար։
2014 թվականին «Երկու կապիկներ» կլոունադայի թատրոնը երկրորդ անգամ մասնակցել է ֆիննական Տամպեր քաղաքում տեղի ունեցող միջազգային թատերական փառատոնին «Գալիլեյ» ներկայացումով։ Այդ տարում թատրոնը մասնակցեց թատրոնի փառատոնին ,.«Սպիտակ դիմակ» ներկայացումով։
Ժամանականից թատերական արվեստի «Լուսաբաց» շրջանային փառատոնի շրջանակներում թատրոնը ներկայացրել է «Ջազ» ներկայացում-կլոունադան, որն ստացել է փառատոնի դիպլոմ։


== Խաղացանկ ==
2015 թվականի դրությամբ թատրոնի խաղացանկում են հետևյալ ներկայացումները. «Գալիլեյ» (6+), «Ջազ» (0+), «Իրարանցում» (0+), «Ռուսական Sалаt»  հումորի երեկոն (16+), «Ամանորյա սննդակարգ» կատագեգությունը (14+):


== Տես նաև ==
Բելգորոդի պետական տիկնիկային թատրոն


== Ծանոթագրություններ ==


== Արտաքին հղումներ ==
Культура: «Երկու կապիկներ» թատրոն-ստուդիան նշել է իր հոբելյանը «Ֆյոդոր» թատերական պրեմիերայով Archived 2014-10-23 at the Wayback Machine.(ռուս.)
«Երկու կապիկներ» թատրոնը մասնակցել է միջազգային փառատոնի Archived 2014-10-18 at the Wayback Machine.(ռուս.)
«Երկու կապիկներ» թատրոնի դերասանները թատրոնի օրը նշել են «Не… Смешно!» ծրագրի առաջնախաղով Archived 2014-10-18 at the Wayback Machine.(ռուս.)
«Գալիլեյ» ներկայացումը, տեսանյութ (youtube.com)(ռուս.)
Բիսեր (քաղաքատիպ ավան, Գորնոզավոդսկի շրջան)

Բիսեր (ռուս.՝ Бисер), քաղաքատիպ ավան Ռուսաստանի Պերմի երկրամասի Գորնոզավոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 864 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆե (Սոմի գավառ)

Ֆե (ֆր.՝  Fay), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 103 մարդ, բնակչության խտությունը` 26.41 մարդ/կմ²: Բնակավայրը զբաղեցնում է 3.9 կմ² տարածք:


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 37 կմ արևելք:


== Բնակչություն ==


== Տնտեսություն ==
2010 թվականին ուներ 78 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 16: Ակտիվության ցուցանիշը կազմում է 79,5 %: 62 աշխատունակ մարդկանցից աշխատել է 51 անձ (28 տղամարդ և 23 կին): Գործազուրկ են եղել 11 անձ (5 տղամարդ և 6 կին): 16 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 9-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նինա Պիգուլևսկայա

Նինա Վիկտորովնա Պիգուլևսկայա (ռուս.՝ Нина Викторовна Пигулевская, հունվարի 1 (13), 1894, Սանկտ Պետերբուրգ, Ռուսական կայսրություն - փետրվարի 17, 1970(1970-02-17), Լենինգրադ, ՌԽՖՍՀ, ԽՍՀՄ), պատմաբան, բյուզանդագետ, արևելագետ, ԽՍՀՄ ԳԱ թղթակից անդամ (1946), Լենինգրադի համալսարանի պրոֆեսոր։
Ավարտել է Բեստուժևյան կուրսերը (1918), 1922 թ.՝ Պետրոգրադի համալսարանի արևելագիտության ֆակուլտետի ասպիրանտուրան։ Ուսումնասիրությունները վերաբերում են Բյուզանդիայի, Իրանի, Ասորիքի, Մերձավոր Արևելքի, Արաբիայի հասարակական տնտեսական հարաբերությունների, գրականության և աղբյուրագիտության խնդիրներին, շոշափել է նաև հայագիտության հետ կապված հարցեր։ 1952 թ. ընտրվել է Ռուսաստանի Պաղեստինյան ընկերության փոխնախագահ և նշանակվել նրա օրգան «Պալեստինսկի սբորնիկ»-ի (Палестинский сборник) պատասխանատու խմբագիր։ 1960 թ. ընտրվել է ֆրանսիայի «Ասիական ընկերության» անդամ։ Պարգևատրվել է շքանշաններով և մեդալներով։
Բաթիսֆերա

Բաթիսֆերա (հունարեն՝ βάθuς - «խոր», հունարեն՝ σφαίρα - «գունդ»), գնդաձև խցիկ է, որի ներսում տեղակայվում են ծովային մեծ խորություններ (մինչև 1 կմ) դիտելու համար նախատեսված սարքեր։ Բաթիսֆերան, որի պատերն ամուր պողպատից են և դիմանում են ջրի մեծ ճնշումներին, ջրի խորքն է իջեցվում վերջրյա նավից պողպատե ճոպանների միջոցով։ Ինքնուրույն շարժվելու հնարավորություն չունի և շարժվում է վերջրյա նավի շարժմանը համընթաց։ Առաջին անգամ օգտագործվել է 1892 թվականին, որի ժամանակ այն հասել է 165 մետր խորության։ Հետագայում բաթիսֆերաներին հասանելի խորությունը գերազանցեց մեկ կիլոմետր սահմանագիծը։
Աստերոիդների ցանկ (256101-256200)

Աստերոիդների ցանկ (256001-256100)  • Աստերոիդների ցանկ  • Աստերոիդների ցանկ (256201-256300)
 Աստերոիդների ցանկ (256001-256100)  • Աստերոիդների ցանկ  • Աստերոիդների ցանկ (256201-256300)
Դդմիկ

Դդմիկ, կարծրակեղն դդումի թփուտային այլատեսակ։ Միամյա, միատուն բույս է՝ ուղիղ, չճյուղավորված ընձյուղներով։ Ծաղիկները միասեռ են, մեկական, դեղին։ Պտուղը գլանաձև է, մատղաշ վիճակում՝ բաց կանաչավուն, փափուկ կեղևով, հասունանալիս կեղևը կարծրանում է։ Դդմիկը վաղահաս Է։ Հավաքում են 7-10 օրական, մանր, նուրբ կեղևով, չհասունացած սերմերով պտուղները։ Օգտագործվում է զանազան ճաշատեսակների մեջ և պահածոների արդյունաբերությունում (խավիար, տապակած և լցոնած պահածոներ), հասունացած պտուղը՝ որպես կեր։ Ցանում են վաղ գարնանը (համեմատաբար ցրտադիմացկուն է), իսկ Արարատյան դաշտում՝ նաև ամռանը և աշնանը՝ թթու դնելու համար։


== Բուժիչ նշանակություն ==
Դդմիկը հարուստ է բջջանյութով, որի շնորհիվ ուժեղանում են աղիքների գալարակծկանքը, և այդպիսով ակտիվանում է մարսողությունը։ Այն բարենպաստ է ազդում արյունաստեղծման վրա։
Դդմիկը օրգանիզմում առաջացնում է շուտ հագենալու զգացողությունը, և այն մտցնելով օրաբաժնի մեջ՝ կարելի է հրաժարվել ուրիշ ավելի շատ կալորիականություն պարունակող սննդից։ Դդմիկի անմիջական բուժիչ նշանակությունը նույնն է, ինչպես դդմինը, սակայն սերմերը գրեթե չեն օգտագործում բժշկության մեջ։


== Ծանոթագրություններ ==
Կրասնոսյոլկա (գյուղ, Ալեքսանդրովկայի շրջան)

Անվան այլ կիրառումների համար տե՛ս՝ ԿրասնոսյոլկաԿրասնոսյոլկա (ուկրաիներեն՝ Красносілка), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Կրասնոսյոլկա գյուղում բնակվում էր 975 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլովիչի

Վոլովիչի (ռուս.՝ Воловичи), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդպլեշա

Պոդպլեշա (ուկրաիներեն՝ Підплеша), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Պոդպլեշա գյուղում բնակվում էր 1 244 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեմենի

Ռեմենի (ֆր.՝ Remaisnil), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 38 մարդ, բնակչության խտությունը` 13.01 մարդ/կմ²։ Բնակավայրը զբաղեցնում է 2.92 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 34 կմ հյուսիս։


== Բնակչություն ==


== Տնտեսություն ==
2010 թվականին ուներ 23 աշխատունակ (15-64 տարեկան)  բնակիչ, որոնցից ակտիվ էին 12-ը, իսկ ոչ ակտիվները` 11։ Ակտիվության ցուցանիշը կազմում է 52,2 %։ 12 աշխատունակ մարդկանցից աշխատել է 7 անձ (4 տղամարդ և 3 կին)։ Գործազուրկ են եղել 5 անձ (3 տղամարդ և 2 կին)։ 11 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պենտաուր

Պենտաուր (մ. թ. ա. 1173, Թեբե - մ. թ. ա. 1155, Եգիպտոս), XX արքայատոհմի արքայազն, Ռամզես III-ի որդին, որին պալատական դավադրությամբ փորձել են հեռացնել գահից։ Դավադիրներին բացահայտել են և դատել։ Հենց դատական նիստերի փաստաթղթային  (Թուրինյան դատական պապիրուս) և այլ վկայություններից (պապիրուս Լի, պապիրուս Ռոլլին, պապիրուս Ռիֆո) էլ հայտնի է այս պատմությունը։


== Դավադրություն ==
Պենտաուրի մայրը՝ Ռամզես III-ի երկրորդ կինը՝ Թիան ղեկավարել է այսպես կոչված «դավադրությունը հարեմում», որպեսզի, շրջանցելով մյուս ժառանգներին, իր որդուն նստեցնի գահին։ Արքայազնի իսկական անունը անհայտ է, դատի ժամանակ նրան զրկել են սեփական անունից և տվել «Պենտաուր անունը, ում կոչում էին այդ այլ անունով»։ Կա ենթադրություն, որ ընտանեկան ավանդույթի համաձայն, ինչպես և եղբայրներին, նրան էլ ծնված օրվանից տվել են հոր՝ Ռամզեսի անունը։
Գահի օրինական ժառանգը՝ ապագա Ռամզես IV-ը, հիշատակվում է որպես գահի միակ հավակնորդ հոր կառավարման արդեն 22-րդ տարվանից սկսած, ով տեքստերում պատկերված է եղբոր՝ ապագա Ռամզես VI-ի, հետ:Հավանաբար, նման իրավիճակը նախանձի տեղիք է տվել երկրորդական կանանց և նրանց զավակների մոտ, ովքեր էլ հիմք են դրել դավադրությանը։
Թիային կողմնակից են եղել ևս 22 մարդ, որոնց նույնպես դատարանում զրկել են սեփական անուններից։ Որպես գլխավոր խորհդականներ, թագուհին ընտրել էր փարավոնի դղյակի կառավարիչ Փաբեկամոնին («Կույր ծառա») և պալատական Մեսեդսուրին («Ռան նրան ատում է»)։ Թագուհու հետ միասին նրանք նամակներ էին ուղարկում այլ կանանց՝ նրանց ընդգրկելով իրենց շարքերը։ Դավադիրները դիմել են նաև կախարդության՝ պատրաստելով «գլանաձև ձեռագրեր՝ խոչընդոտելու և վախեցնելու համար», ծեփագործում էին «մեղրամոմից աստվածներ և մարդկանց՝ մարմինը թուլացնելու համար»։
Դավադրությունը կիսատ մնաց՝ փարավոնը սպանվեց, իսկ դավադիրներին Ռամզես IV-ի օրոք, ով օրենքով ժառանգեց գահը, բռնեցին, դատեցին և մահվան դատապարտեցին։ Դատարանի վճռով Պենտաուրին, ամենայն հավանականությամբ, ստիպել են ինքնասպանություն գործել։


== Մումիա ==
Հետազոտողների խումբը՝ Իտալիայի Բոլցանո քաղաքի Եվրոպական Ակադեմիայի դոկտոր Ալբերտ Ցինկի գլխավորությամբ, ուսումնասիրել է DB-320 թաղման համալիրից Ռամզես III-ի և ենթադրյալ Պենտաուրի («Е անանուն արքայազնի») մումիաները։ Վերջինս մահվան պահին եղել է 18-20 տարեկան, նրա ձեռքերը կապած են հետևում, կրծքի ոսկորները՝ կոտրված, կոկորդը՝ ձգված, ուստի նա բռնի մահով է մահացել։ Պենտաուրի մարմինը լիարժեք մումիֆիկացման չի ենթարկվել՝ ուղեղն ու օրգանները հանված չեն, իսկ մարմինը փաթաթված էր այծի կաշվի մեջ և դրված մարուց սարկոֆագի մեջ՝ կոպտորեն լայնացված և ի սկզբանե նախատեսված այլ մարդու համար։ Այդ ձևով, հանցագործության համար նրան զրկելով արժանի անդրշիրիմյան կյանքի հույսից։ ԴՆԹ անալիզը հաստատել է, որ «Е անանուն արքայազնը» և Ռամզես III-ը ունեն նույն Y քրոմոսոմը, իսկ նրանց գենետիկ նյութը համապատասխանում է 50%-ով, որը համապատասխանում է հոր և որդու ազգակցությանը։


== Ծանոթագրություններ ==
Գարիկ Չեփչյան

Գարիկ Գևորգի Չեփչյան (իսկական անուն՝ Գարեգին Չեփչյան, դեկտեմբերի 15, 1965(1965-12-15), Երևան, Հայկական ԽՍՀ, ԽՍՀՄ), հայ դերասան, դերասան Գևորգ Չեպչյանի որդին։


== Կենսագրություն ==
Ծնվել է 1965 թվականի դեկտեմբերի 15-ին, Երևանում։ 1982-1986 թվականներին սովորել է Երևանի պետական գեղարվեստա-թատերական ինստիտուտի դերասանական բաժնում։ 1986 թվականից աշխատել է Երևանի Երիտասարդական էքսպերիմենտալ թատրոնում՝ որպես դերասան։ 1988 թվականից, Հրաչյա Ղափլանյանի հրավերով, տեղափոխվել է Գաբրիել Սունդուկյանի անվան ազգային ակադեմիական թատրոն։


== Ներկայացումներ ==
Խաղացել է այս և այլ ներկայացումներում՝

Մեհմեդ Նուրի - «Ոտքի դատարանն է գալիս», Պերճ Զեյթունցյան,
Մերուժան Արծրունի - «Արշակ Թագավոր», Պերճ Զեյթունցյան,
Էնվեր փաշա - «Մուսա լեռան 40 օրը», Ֆրանց Վերֆել,
Գոգի - «Կովկասե կավճե շրջան» Բերտոլդ Բրեխտ։


== Ֆիլմեր ==
Նկարահանվել է նաև գեղարվեստական ֆիլմերում`

«Խաչմերուկ»,
«Որտե՞ղ էիր, մարդ աստծո»,
«Փեսացուն կրկեսից»,
«Here», ամերիկյան ֆիլմ։


== Հեռուստասերիալներ ==
2006 թվականից նկարահանվել է հեռուստասերիալներում`

«Որոգայթ»,
«Դժբախտ երջանկություն»,
«Ժառանգներ»,
«Հատուցում»,
«Եղբայրներ»,
Սահմանին,
Հին արքաներ։


== Ծանոթագրություններ ==
Էջմիածնի եկեղեցական ժողով (1547)

Անվան այլ կիրառումների համար տե՛ս՝ Էջմիածնի եկեղեցական ժողով (այլ կիրառումներ)Էջմիածնի եկեղեցական ժողով, գաղտնի խորհրդաժողով 1547 թվականին՝ Ստեփանոս Ե Սալմաստեցու գլխավորությամբ։ Դրա նպատակն էր ուղիներ գտնել Հայաստանը պարսկա-թուրքական տիրապետությունից ազատագրելու համար։ Իսլամադավան նվաճողների ազգային, կրոնական, տնտեսական ու հարկային ծանր քաղաքականությունը, հաճախակի պատերազմները, գերեվարություններն ու արտագաղթերը հայ ժողովրդին մղել են ազատագրական պայքարի։ Ազատագրական շարժման կազմակերպման գործն ստանձնել է Հայ եկեղեցին։ Հայոց կաթողիկոսներն ու այլ հոգևորականները փութաջանորեն մասնակցել են շարժման գաղափարախոսության մշակմանը և անձամբ գլխավորել քաղաքական բանակցությունները Արևմուտքի երկրների հետ։

Հայաստանի ազատագրության խնդիրը քննարկելու համար կաթողիկոս Ստեփանոս Ե Սալմաստեցին Էջմիածնում խորհրդաժողովի է հրավիրել արևելահայ բարձրաստիճան հոգևորականությանը, տանուտերերին ու մելիքներին։ Ժողովն ընդունել է Վենետիկի դոժին ուղղված «Աղերսագիր տերանց Հայոց» փաստաթուղթը, որի հայերեն բնագիրը չի պահպանվել և հայտնի է միայն իտալերեն թարգմանությամբ։ Այդ թղթում հայ ազատագրական շարժման գործիչները, Վենետիկի Հանրապետությունը ներկայացնելով որպես «պաշտպան բովանդակ քրիստոնեության», ակնկալել են, որ նրանից պետք է սկսվի հայերի փրկությունն ու ազատագրումը։ Առանձին դիմումագրեր են ընդունվել՝ ուղղված Պողոս III պապին, որը պետք է գլխավորեր ու հովանավորեր հայերի, ինչպես նաև արևմտաեվրոպական մի քանի երկրների ազատագրության գործը։ Էջմիածնի ժողովը կաթողիկոսի գլխավորությամբ կազմել է պատվիրակություն, որի անդամներ են ընտրվել Զաքարիա եպիսկոպոսը, Դավիթ վարդապետը, Գրիգոր վարդապետ Վարագեցին և Լուսիկ սարկավագը։ 1547 թվականին պատվիրակությունը ժամանել է Կ.Պոլիս, հանդիպումներ ունեցել Կ. Պոլսի պատրիարքի հետ, իսկ 1548 թվականի աշնանը մեկնել է Վենետիկ։ Այստեղ պատվիրակությունը հանրապետության դոժին է ներկայացրել «Աղերսագիրը» և Հայաստանի ազատագրության հեռանկարների վերաբերյալ բանակցություններ վարել նրա հետ։
1549 թվականի գարնանը պատվիրակությունը ժամանել է Հռոմ, նրան է միացել Պետրոս Երեց Եթովպացին, որն էլ կաթողիկոսին ներկայացրել է Պողոս III պապին։ Պատվիրակությունը Հռոմում մնացել է շուրջ մեկ տարի, որի ընթացքում Ստեփանոս Ե Սալմաստեցին մի շարք բանակցություններ է վարել Պողոս III պապի, իսկ վերջինիս մահից հետո՝ նաև Հուլիոս III պապի հետ։ Քաղական բանակցություններին նախորդել է կաթողիկոսի հայտարարությունը իր ենթակա 27 եպիսկոպոսների անունից՝ պապին հնազանդվելու և Հայ եկեղեցին լատինականին ենթարկելու վերաբերյալ։ Սույն զոհողությունը նախապայման էր դիվանագիտական հետագա բանակցությունների համար և ազգքաղաքական նկատառումներով հանձնարարված էր Էջմիածնի ժողովի կողմից։ Բանակցությունների նման ընթացքով բավարարված՝ Հուլիոս III պապը 1550 թվականի ապրիլի 25-ին հանձնարարական նամակներով Ստեփանոս Ե Սալմաստեցուն ուղարկել է Հռոմեական սրբազան կայսր (Գերմանիա) Կառլոս V-ի և Ռեչ Պոսպոլիտայի (Լեհաստան) թագավոր Սիգիզմունդ II Օգոստոսի մոտ՝ բանակցությունները շարունակելու։ Սակայն Վիեննայում ու Վարշավայում ևս հայ-արևմտաեվրոպական բանակցությունները շոշափելի արդյունք չեն տվել։
Սերգեյ Բելոուսով (այլ կիրառումներ)

Սերգեյ Բելոուսով անուն-ազգանունը կարող է վերաբերել հետևյալ անձանց.

Սերգեյ Բելոուսով, սինգապուրցի ձեռնարկատեր, վենչուրային կապիտալիստ և գիտնական։
Սերգեյ Բելոուսով, ռուս ֆուտբոլիստ։
Դմիտրի Ավրով

Դմիտրի Ավրով (ռուս.՝ Дми́трий Никола́евич А́вров, փետրվարի 6, 1890(1890-02-06), Ardatovsky Uyezd, Սիմբիրսկի նահանգ, Ռուսական կայսրություն - օգոստոսի 5, 1922(1922-08-05), Պետրոգրադ, Խորհրդային Ռուսաստան), ռուս խորհրդային ռազմական գործիչ, Քաղաքացիական պատերազմի ակտիվ մասնակից։


== Կենսագրություն ==
Դմիտրի Ավրովը ծնվել է Սիմբիրսկի նահանգի (այժմ` Արդատովսկի շրջան (Մորդովիա)) Արդատովսկի գավառի Լիպովկա գյուղում, դպրոցական ուսուցչի ընտանիքում։ Բանակում է 1914 թվականից, 1915 թվականին ավարտել է Իրկուտսկի պրապորշչիկների դպրոցը։ Առաջին համաշխարհային պատերազմի մասնակից է, 1916 թվականից` շտաբս-կապիտան, 1917 թվականին` վաշտային և գնդային խորհուրդների անդամ։
Հոկտեմբերյան հեղափոխությունից հետո անցել է Խորհրդային իշխանության կողմը, եղել բանակային գործկոմի նախագահության անդամ և Հյուսիսային ռազմաճակատի 1-ին բանակի կոմիսար, 1918 թվականից`  ԽՄԿԿ անդամ։ 1918 թվականի փետրվարից մասնակցել է Սիմբիրսկում Կարմիր բանակի առաջին զորամասերի ստեղծմանը, եղել Կազանի նահանգային զինկոմիսարիատի զինղեկը։
1918 թվականի ամռանը եղել է Կազանի 1-ին հետևակային դիվիզիայի հրամանատար և ղեկավարել սպիտակգվարդիականների ու սպիտակչեխերի դեմ մարտերը։ 1918-1919 թվականներին եղել է Կազանի նահանգի զինկոմ, նահանգային հեղկոմի նախագահ, Կազանի կայազորի պետ և Կազանի պաշտպանական շրջանի պարետ, այնուհետև` Կուրսկի և Ատկարսկ-Ռտիշչևի պաշտպանական շրջանի պարետ։ 1919 թվականի հոկտեմբերին գեներալ Յուդենիչի զորքերի հարձակման ժամանակ եղել է Պետրոգրադյան պաշտպանական շրջանի ղեկավար, այնուհետև` Հատուկ բրիգադի հրամանատար, 1920 թվականի հունվար-օգոստոսին` 55-րդ հրաձգային դիվիզիայի հրամանատար։  1920 թվականի հոկտեմբեր-նոյեմբերին զինկոմ էր, 1920 թվականի նոյեմբերից մինչև 1921 թվականի  ապրիլը` Պետրոգրադի ռազմական օկրուգի զորքերի հրամանատար, միաժամանակ, 1920 թվականի հոկտեմբերից մինչև 1921 թվականի մարտը` 7-րդ բանակի Հեղափոխական ռազմական խորհրդի անդամ։ 1921 թվականի մարտից մինչև մայիս եղել է 7-րդ բանակի հրամանատար։ Եղել է Կրոնշտադյան խռովության ճնշման մասնակից։ 1921 թվականի մայիսից աշխատել է ժողովրդական տնտեսությունում։

Թաղված է Պետրոգրադի Մարսյան դաշտում։


== Հիշատակ ==
Պետերգոֆում կա Ավրովի անունով փողոց և հրապարակ։


== Գրականություն ==
А - Бюро военных комиссаров / [под общ. ред. А. А. Гречко]. - М. ։ Военное изд-во М-ва обороны СССР, 1976. - 637 с. - (Советская военная энциклопедия ։ [в 8 т.] ; 1976-1980, т. 1).
Авров Н. Н. Солдат революции. - Чебоксары, 1968.
Авров Дмитрий Николаевич // Большая советская энциклопедия ։ [в 30 т.] / гл. ред. А. М. Прохоров. - 3-е изд. - М. ։ Советская энциклопедия, 1969-1978.
Виноградов В. К., Козлов В. П. Кронштадтская трагедия 1921 года։ документы в двух книгах. Издатель РОССПЭН, 1999 (кн. 1։ с. 342[4]; кн. 2։ с. 421, 428[5]).
Руководители Санкт-Петербурга. Антология. - Издательства Нева, Олма-Пресс, 2003. - 576 с. - 3000 экз. - ISBN 5-7654-2114-8, 5-224-04128-7.


== Ծանոթագրություններ ==


== Արտաքին հղումներ ==
Биография Д. Н. Аврова
книги на google
Մագնիսաօպտիկա

Մագնիսաօպտիկա, ֆիզիկայի բաժին. ուսումնասիրում է մագնիսական դաշտի ազդեցությունը միջավայրի օպտիկական հատկությունների վրա, ինչպես նաև օպտիկական ճառագայթման (լույսի) առաքման, տարածման ու կլանման երևույթները մագնիսական դաշտում գտնվող նյութերում։ Մագնիսաօպտիկական հիմնական երևույթներն են. մագնիսական դաշտում սպեկտրային գծերի տրոհումը բաղադրիչների (Զեեմանի երևույթ), լույսի բևեռացման հարթության պտտումը (Ֆարադեյի երևույթ), լույսի երկբեկումը մագնիսական դաշտում գտնվող իզոտրոպ նյութում (Կոտոն-Մուտոնի էֆեկտ), Քերի մագնիսաօպտիկական երևույթը (Քերի երևույթ)։
20-րդ դարի 60-70-ական թթ. զարգացավ կիսահաղորդիչների և մագնիսակարգավորված բյուրեղների (ֆերիտներ, հակաֆեռոմագնիսական նյութեր) մագնիսաօպտիկան։ Մագնիսաօպտիկական մեթոդները կիրառվում են օպտիկական անցումները պայմանավորող քվանտային վիճակների, նյութի ֆիզիկաքիմիական կառուցվածքի, մետաղների և կիսահաղորդիչների էլեկտրոնային կառուցվածքի, ֆազային անցումների հետազոտման ժամանակ։
Բիլիա

Բիլիա (ֆր.՝ Bilia), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սարտեն կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A038։


== Բնակչություն ==
Համայնքի բնակչությունը 2008 թվականին կազմում էր 48 մարդ։


== Տնտեսություն ==
2007 թվականի տվյալներով 25 աշխատունակ տարիքի մարդկանցից (15-64 տարեկան) 14-ը տնտեսապես ակտիվ էին, 11-ը անգործունակ (ակտիվության ցուցանիշը 56,0 %, 1999 թվականին եղել է՝ 52,9 %)։ 14 աշխատունակ բնակիչներից 12-ը աշխատում էին (8 տղամարդ և 4 կին), անաշխատանք էին 2-ը (կին)։ 11 անգործունակ մարդկանցից 2-ը աշակերտներ կամ ուսանողներ են, 6-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Բիլիայի վիճակագրության ազգային ինստիտուտ (ֆր.)
«Բիլիա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Կորպովո (այլ կիրառումներ)

Կորպովո, կարող է վերաբերել՝

Կորպովո - գյուղ Ռուսաստանի Նովգորոդի մարզի Ստարոռուսկի շրջանի կազմում։
Կորպովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Սան Մատեո դե Բախես

Սան Մատեո դե Բախես (իսպ.՝ San Mateo de Bages) մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրոինցիայում։ Գտնվում է Բաժես շրջանում։ Զբաղեցնում է 100,97 կմ² մակեերես։ Բնակչությունը կազմում է 663 (2010 թվական)։


== Ժողովրդագրություն ==


== Ծանոթագրություններ ==


== Արտաքին հղում ==
Información de la Generalitat de Catalunya Archived 2008-04-15 at the Wayback Machine.
Գարուշ Համբարձումյան

Գարուշ Վեմիրի Համբարձումյան (հուլիսի 9, 1989(1989-07-09), Լուսակունք, Վարդենիսի շրջան, Հայկական ԽՍՀ, ԽՍՀՄ - հուլիսի 14, 2020(2020-07-14), Տավուշի մարզ, Հայաստան, հայ-ադրբեջանական պետական սահմանագոտու հյուսիսարևելյան հատված, Տավուշի հատված), հայ զինվորական, մայոր, զոհվել է Հայ-ադրբեջանական ռազմական բախման ընթացքում՝ Ադրբեջանի կողմից արձակած կրակից։


== Կենսագրություն ==
Ծնվել է 1989 թվականի հուլիսի 9-ին։ Ավարտել է Վազգեն Սարգսյանի անվան ռազմական համալսարանը, ստացել է սակրավորի մասնագիտություն և լեյտենանտի զինվորական կոչում։ Նշանակվել է ՀՀ ՊՆ N զորամասի ինժեներասակրավորային դասակի հրամանատար, որից հետո՝ 2015 թվականին՝  ՀՀ ՊՆ N զորամասի ինժեներասակրավորային վաշտի հրամանատար։
2016  թվականին Գարուշ Համբարձումյանն ընդգրկված էր Հայաստանի զինված ուժերի լավագույն սպաների ու հրաանատարների ցանկում։
Մայոր Գարուշ Համբարձումյանը զոհվել է Ադրբեջանի Հանրապետության կողմից արձակած կրակից, 2020 թվականի հուլիսի 14-ին՝ Հայ-ադրբեջանական պետական սահմանագոտու հյուսիսարևելյան հատվածում։
Հուղարկավորվել է «Եռաբլուր» զինվորական պանթեոնում։
Հայաստանի նախագահ Արմեն Սարգսյանի հրամանագրով մայոր Գարուշ Վեմիրի Համբարձումյանը  հետմահու պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։
Ամուսնացած էր, ունի մեկ երեխա։


== Ծանոթագրություններ ==


== Արտաքին հղումներ ==
Մենք էլ նոր ենք իմացել, շոկի մեջ ենք. Լուսակունքի համայնքի ղեկավարը՝ մայոր Գարուշ Համբարձումյանի մասին
Իվան Պացայկին

Իվան Պացայկին (iˈvan paˈt͡sajkin, նոյեմբերի 26, 1949(1949-11-26), Mila 23, Crișan, Տուլչա, Ռումինիա - սեպտեմբերի 5, 2021(2021-09-05), Բուխարեստ, Ռումինիա), ռումինացի մարզիկ, նախկին կանոեիստ։ Մասնակցել է 1968 թվականից մինչև 1984 թվականն անցկացված բոլոր խոշոր մրցաշարերին, այդ թվում՝ 5 Օլիմպիական խաղերի և նվաճել 7 օլիմպիական ու 22 աշխարհի առաջնությունների մեդալներ, այդ թվում՝ 4 օլիմպիական ոսկե մեդալ։ Դրա շնորհիվ նա դարձել է բոլոր ժամանակների լավագույն ռումինացի կանոեիստը։ Նա աշխատել է որպես կանոեի մարզիչ՝ մասնակցելով ևս 5 Օլիմպիական խաղերի։ 1990 թվականին նա պարգևատրվել է Օլիմպիական շքանշանով, իսկ 2006 թվականին համազգային հարցման արդյունքում ընդգրկվել է բոլոր ժամանակների հարյուր մեծագույն ռումինացիների ցանկում։


== Կենսագրություն ==

Պացայկինը ծնվել է Միլա 23 գյուղում, ռուսաստանից գաղթած Լիպովանների ընտանիքում։ Հայրը՝ Վիկոլը, եղել է ձկնորս, իսկ մայրը՝ Ալեքսանդրան՝ դերձակուհի։ Նա, պապիկից ոգեշնչվելով, վաղ տարիքում սկսել է զբաղվել թիավարությամբ և որոշել է դառնալ կանոեիստ՝ հեռուստատեսությամբ դիտելով իր 2 համագյուղացիներին` Վիկոլ Ցալաբիկիովին և Սերգեյ Կովալյովին, որոնք 1966 թվականին հաղթել են աշխարհի առաջնությունում։ 1967 թվականին 18 տաերկանում նա տեղափոխվել է մայրաքաղաք Բուխարեստ, որտեղ նա միացել է «Դինամո» ակումբին։ 1968 թվականին արդեն ներառվել է ազգային հավաքականում և նվաճել օլիմպիական ոսկե մեդալ՝ մրցմանը մասնակցելով Կովալյովի հետ միասին։ 1972 թվականի Օլիմպիական խաղերում Պացայկինը կոտրել է իր թին և գրավել վերջին տեղը միայնակ թիավարությունում։ Այնուամենայնիվ, նա կարողացել է ավարտել մրցավազքը՝ թիավարելով նավակի հատակից պոկած փայտակտորով, և ընդգրկվել է repechage ցանկում։ Նա հաղթել է repechage մրցումում և եզրափակչում։ Զույգով թիավարությանը նա կրկին մասնակցել է Կովալյովի հետ և գրավեց 2-րդ տեղը՝ հաղթողից հետ մնալով 0,03 վայրկյանով։
Պացայկինը իր ողջ կարիերան անցկացրել է «Դինամո» ակումբում՝ նախ որպես մարզիկ, ապա` մարզիչ։  Նրա ամենահայտնի աշակերտները եղել են օլիմպիական չեմպիոններ Ֆլորին Պոպեսկուն և Միտիկե Պրիկոպը։ «Դինամոյի» գլխավոր գրասենյակի դիմաց տեղադրված է Պացայկինի արձանը։ Նա հիմնել է «Իվան Պացայկին– Միլա 23» ասոցացիան և սկսել Ռոումանիա ազգային ծրագիրը, որի նպատակն է նպաստել մշակութային զբոսաշրջության և ակտիվ հանգստի այլ ձևերի զարգացմանը։ Պացայկինն ունի բնական նյութերից պատրաստվով հագուստների արտադրամաս։
1976 թվականին Պացայկինը ամուսնացել է Գեորգիանայի հետ, որի հետ ծանոթացել է 1975 թվականի օգոստոսին։ Նրանք ունեն 1 դուստր` Իվոնա Բեատրիսը (ծնվել է 1979 թվականին), ովրաշխատում է Հիվանդանոցային հավատարմագրման ազգային հանձնաժողովում։


== Մրցանակներ և պարգևներ ==
Օլիմպիական արծաթե շքանշան (1990 թվական)
Հավատարիմ ծառայության շքանշան (2000)
Սպորտային վաստակի շքանշան (ռումիներեն՝ Meritul Sportiv, 2008)
Բրիգադի գեներալի ռազմական կոչում ( 2004 թվականի դեկտեմբերի 1)
Nihil Sine Deo (2010)


== Ծանոթագրություններ ==


== Արտաքին հղումներ ==
ICF medalists for Olympic and World Championships – Part 1: flatwater (now sprint): 1936–2007 at WebCite (archived 2009-01-21). Additional archives: Wayback Machine.
ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007 at WebCite (archived 2009-11-09)
(7321) 1979 MZ2

(7321) 1979 MZ2, աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,532237 ա. մ., առավելագույնը մոտենում է 2,3164 ա. մ. հեռավորության վրա և հեռանում 2,7481 ա. մ.։ Արեգակի շուրջ մեկ ամբողջական պտույտ է կատարում 1471,82 երկրային օրվա ընթացքում, իր ուղեծրով շարժվելով միջինում 0,244595 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7321) 1979 MZ2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյուսիսային Կորեայի կանանց ֆուտբոլի ազգային հավաքական

Հյուսիսային Կորեայի կանանց ֆուտբոլի ազգային հավաքական, ներկայացնում է Հյուսիսային Կորեան կանանց ֆուտբոլում։ Հյուսիսային Կորեան 2001 (խփելով 51 գոլ՝ 6 խաղերում, սահմանելով ռեկորդ), 2003 և 2008 թվականներինին հաղթել է AFC Women's Asian Cup-ը։


== Ռեկորդ ==


=== Աշխարհի առաջնություն ===

*Աղյուսակները ներառում են նաև Հետխաղյա 11 մետրանոցներ խաղերի արդյունքները


==== 2015 թվականի ՖԻՖԱ-ի կանանց աշխարհի առաջնության որակազրկում ====
2011 թվականի ՖԻՖԱ-ի կանանց աշխարհի գավաթի խաղարկության ժամանակ 2011 թվականի Հուլիսի 7-ին ՖԻՖԱ-ն հայտարարեց, որ իր երկու խաղացողներ, Սոն Ջուն Սոնը  Ջոնգ Պոկ-Սիմը մրցաշարում դոպինգ թեստեր չեն իրականացրել և նախապես կասեցվել են իրենց թիմային հանդիպումից Կոլումբիայի դեմ։ Հուլիսի 16-ին ՖԻՖԱ-ն հայտարարեց, որ Հյուսիսային Կորեայից երեք լրացուցիչ խաղացողներ անցել են ողջ թիմի ստուգումները։ 2011 թվականի օգոստոսի 25-ին Հյուսիսային Կորեայի թիմը տուգանվել է 400,000 դոլարով, որը համարժեք էր մրցանակին, նա գրավել է 13-րդ հորիզոնականը 2011 թվականի մրցաշրջանում և չի կարողացել մասնակցել 2015 թվականի ՖԻՖԱ-ի կանանց աշխարհի առաջնությանը՝ ներառյալ 2014 AFC Women's Asian Cup-ը։


=== AFC Asian Cup ===
1975 - Չի մասնակցել
1977 - Չի մասնակցել
1979 - Չի մասնակցել
1981 - Չի մասնակցել
1983 - Չի մասնակցել
1986 - Չի մասնակցել
1989 - Փուլ 1
1991 - 4-րդ հորիզոնական
1993 - 2-րդ հորիզոնական
1995 - Չի մասնակցել
1997 - 2-րդ հորիզոնական
1999 - 3-րդ հորիզոնական
2001 - Հաղթող
2003 - Հաղթող
2006 - 3-րդ հորիզոնական
2008 - Հաղթող
2010 - 2-րդ հորիզոական
2014 - Արգելված (տես վերևում)
2018 - Չի արժանացել


=== Օլիմպիական խաղեր ===
1996 - Չի արժանացել
2000 - Չի արժանացել
2004 - Չի արժանացել
2008 - Խմբային փուլ (3-րդ տեղ)
2012 - Խմբային փուլ (3-րդ տեղ)
2016 - Չի արժանացել


=== Ասիական խաղեր ===


=== Արևելյան ասիայի կանանց ֆուտբոլի առաջնություն ===
2005 : Երկրորդ տեղեր
2008 : Երկրորդ տեղեր
2010 : Հեռացում
2013 : Հաղթողներ
2015 : Հաղթողներ
2017 : Հաղթողներ


== Ծանոթագրություններ ==


== Արտաքին հղումներ ==
Հյուսիսային Կորեան ՖԻՖԱ-ի կայքում Archived 2018-06-18 at the Wayback Machine.
Ասնալկոլյար

Ասնալկոլյար (իսպ.՝ Aznalcóllar), քաղաք և համայնք Իսպանիայում, մտնում է Սևիլյա համայնքի մեջ, Անդալուսիայի ինքնավար մարզի կազմում։
Քաղաքապետարանը գտնվում է Սյերրա-Նորտե-դե-Սևիլյա վարչական շրջանում։ Զբաղեցնում է 199 կմ2 տարածք։ Բնակչությունը՝ 6191 մարդ (2010)։ Մինչև Համայնքի կենտրոնը՝ 36 կմ է։


== Արտաքին հղումներ ==
Página Web del Ayuntamiento de Aznalcóllar Archived 2007-10-12 at the Wayback Machine.
Página Web Cultural de Aznalcóllar
Página Web del primer Diccionario Aznalcollero en Internet Archived 2011-02-02 at the Wayback Machine.
Página Web Oficial del teatro «La Zawiya» de Aznalcóllar Archived 2012-01-21 at the Wayback Machine.
Aznalcóllar
Información de Aznalcóllar Archived 2008-03-22 at the Wayback Machine.
Fotografías de Aznalcóllar en Flickr
Aznalcóllar en Panoramio Archived 2014-01-19 at the Wayback Machine.
Web de la exposición conmemorativa del décimo aniversario de la rotura de la balsa de residuos mineros de Aznalcóllar Archived 2014-08-31 at the Wayback Machine.
Նեդելիշչե

Նեդելիշչե (ուկրաիներեն՝ Неділище), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Նեդելիշչե գյուղում բնակվում էր 808 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 1756,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաշարխի երկաթգծի կայարանի ավան

Դաշարխի երկաթգծի կայարանի ավան (այժմ կոչվում է՝ ադրբ.՝ Stansiya Daşarx Ստանցիա Դաշարխ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Ծանոթագրություններ ==
Զեմո Արտանի

Զեմո Արտանի (վրաց.՝ ზემო არტანი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1180 մետր բարձրության վրա։ Շրջկենտրոն Թիանեթից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 30 մարդ։


== Ծանոթագրություններ ==
Այս Քյուբ

Օ՚Շի Ջեքսոն (անգլ.՝ O'Shea Jackson, ծնվ.՝ հունիսի 15, 1969(1969-06-15), Լոս Անջելես, Կալիֆոռնիա, ԱՄՆ), առավել հայտնի Այս Քյուբ (Ice Cube, թարգ.՝ «սառցե խորանարդ») կեղծանվամբ, ամերիկացի ռեփեր, դերասան, պրոդյուսեր, սցենարիստ և կինոռեժիսոր։
Համարվում է գենգստա ռեփի առաջին ներկայացուցիչներից։ Հիփ-հոփ կարիերան սկսել է «C.I.A.» կոչվող համույթում, սակայն հանրության կողմից լայն ճանաչման է արժանացել որպես զանգվածային աղմուկ առաջացրած «N.W.A» (Niggas with attitutes) հիփ հոփ խմբի անդամ և երգահան։ Խումբը լքելով 1989 թվականի դեկտեմբերին, բարձր հաջողությունների է հասել սոլո կարիերայում, թե՛ որպես ռեփեր և թե՛ որպես դերասան։


== Սկավառակագրություն ==
Ստուդիական ալբոմներ1990: AmeriKKKa's Most Wanted
1991: Death Certificate
1992: The Predator
1993: Lethal Injection
1998: War & Peace Vol. 1 (The War Disc)
2000: War & Peace Vol. 2 (The Peace Disc)
2006: Laugh Now, Cry Later
2008: Raw Footage
2010: I Am the West
2013: Everythang's Corrupt«N.W.A»-ի կազմում1987 N.W.A. and the Posse
1988 Straight Outta Compton«Westside Connection»-ի կազմում1996 Bow Down
2003 Terrorist Threats


== Ֆիլմագրություն ==


==== Ֆիլմեր ====


==== Հեռուստատեսություն ====


==== Համակարգչային խաղեր ====


== Ծանոթագրություններ ==


== Արտաքին հղումներ ==
Պաշտոնական կայք
Էջը IMDb կայքում
Էջը Allmusic կայքում
Արևի ծնունդը

Արևի ծնունդը, Երբ Ատում աստվածը թոռներ ունեցավ, օվկիանոսում հանկարծ աճեց լոտոս ծաղիկը։ Թերթիկների վրա նստած էր շողացող մի երեխա։ Նա Ռան էր՝ Արևի աստվածը։ Ռան բարձրացավ վերև ու լուսավորեց մութ երկինքը, մռայլ օվկիանոսը և սև երկիրը։
Պատանի Ռան նայեց շուրջն ու տեսավ, որ ինքը մենակ չէ, և ուրախությունից լաց եղավ։ Նրա արցունքներն ընկան երկրի վրա և կենդանացան։ Շունչ առած այդ արցունքներից ծնվեցին մարդիկ, որոնք միանգամից ընկալեցին աստվածների ուժը և եկեղեցիներ կառուցեցին, սովորեցին աստվածներին նվիրված երգեր երգել։ Սկսվեց Ոսկե դարը՝ մի ժամանակաշրջան, երբ աստվածներն ու մարդիկ ապրում էին երկրի վրա։


== Աղբյուրներ ==
Լեգենդներ, առասպելներ, ավանդազրույցներ։ Երևան։ Անտարես, 2010- էջ 97
Սիրական Տիգրանյան

Սիրական Թադևոսի Տիգրանյան (1875, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1937), հասարակական-քաղաքական գործիչ, ՀՅԴ անդամ։


== Կենսագրություն ==
Ավարտել է Թիֆլիսի արական գիմնազիան։ Ընդունվել է Պետերբուրգի համալսարանի իրավաբանական ֆակուլտետը, մասնակցել ուսանողական շարժմանը։ Իրավաբանի դիպլոմը նրան իրավունք է տվել Էջմիածնի հոգևոր ճեմարանում զբաղեցնելու իրավաբանական ու փիլիսոփայական գիտությունների ուսուցչի պաշտոն։
Երկրորդ դումայի պատգամավոր է ընտրվել Երևանի նահանգի ոչ մուսուլման ազգաբնակչության կողմից։ Եղել է էսեռների խմբի անդամ, ղեկավարել է դումայի 8 Բաժինը։ Աշխատել է խղճի ազատության, ժողովրդական կրթության հանձնաժողովներում։ Դուման ցրելուց հետո շնորհազրկվել է, ապա աքսորվել ու փախել։
1918 նոյեմբերի 4-ից մինչև 1919 ապրիլի 27 եղել է Հայաստանի առաջին Հանրապետության Արտաքին գործերի նախարարը, Հովհաննես Քաջազնունու կառավարության կազմում։
1918-1920 թթ. Հայաստանի Հանրապետության գոյության տարբեր ժամանակահատվածներում զբաղեցրել է պետական տարբեր պաշտոններ՝  Արտաքին գործերի նախարարը, ՀՀ հանրային կրթության և արվեստի նախարար, Ազգային ժողովի պատգամավոր, Ազգային ժողովի փոխնախագահ։
Խորհրդային իշխանության հաստատումից հետո տեղափոխվել է Իրան, ավելի ուշ՝ վերադարձել Հայաստան։ 1924 թ. և 1933 թ. Հայաստանի Պետական քաղաքական վարչության (ՊՔՎ) կողմից ձերբակալվել է որպես ակտիվ դաշնակցական, և երկու դեպքում էլ ազատ է արձակվել։
Սիրական Տիգրանյանը ձերբակալվել է 1937 թվականին դեկտեմբերի 3-ին։ 2 օր անց՝ դեկտեմբերի 5-ին ՆԳԺԿ եռյակի որոշմամբ դատապարտվել է գնդակահարության այն մեղադրանքով, որ «դաշնակցական կառավարությունում» զբաղեցրել է պատասխանատու պաշտոններ, դաշնակցական մամուլում հանդես է եկել խորհրդային իշխանությունների դեմ, եղել է Դաշնակցություն կուսակցության անդամ։ Դատավճիռը իրականացվել է նույն օրը։
Արդարացվել է 1958 թ. հոկտեմբերի 20-ին՝ ՀԽՍՀ Գերագույն դատարանի քրեական գործերի դատական կոլեգիայի որոշումով։


== Ընտանիքը ==

Սիրական Տիգրանյանը մեծ ընտանիքի զավակ է եղել։ Նրա եղբայրներից են եղել կոմպոզիտոր Նիկողայոս Տիգրանյանը, տարբեր տարիներին Ներսիսյան դպրոցի հոգաբարձուների խորհրդի անդամներ Հովսեփ ու Ղազար Տիգրանյանները։


== Ծանոթագրություններ ==
Հերմինե Գալուստյան

Վիքիպեդիայում կան հոդվածներ  Գալուստյան ազգանունով այլ մարդկանց մասին:Հերմինե (Աղավնի) Գալուստյան (1914, Ստամբուլ, Օսմանյան կայսրություն - 1989), հայազգի մաթեմատիկոս, քաղաքական գործիչ։


== Կենսագրություն ==
Հերմինե Գալուստյանը ծնվել է 1914 թվականին Ստամբուլում։ Ավարտել է Ստամբուլի համալսարանի մաթեմաթիկայի ֆակուլտետը։ 1941 թվականին պաշտպանել է թեկնածուական թեզը։ Որպես մաթեմատիկայի ուսուցիչ աշխատել է Եսայան, Գալաթասարա դպրոցներում, եղել է Եսայան դպրոցի տնօրեն։ 1960 թվականի մայիսի 27-ին նշանակվել է սահմանադրական ժողովի անդամ։ 1975 թվականին հայերեն լեզվով հրատարակել է «Երկիրը նախկինում և այսօր» գիրքը։
2014 թվականին Նյու Յորքի Եսայան-Կենտրոնական վարժարանի սաները նշել են Հերմինե Գալուստյանի 100-ամյակը։


== Գրականություն ==
Hüdavendigar Onur, Ermeni Portreleri, Burak Yayınevi, 1999.
Yalçın Öcal, Tarihin Işığında Gayrimüslüm Türkler, IQ KültürSanat Yayıncılık, 2004.


== Ծանոթագրություններ ==
Ռադկովկա (գյուղ, Սումիի շրջան)

Անվան այլ կիրառումների համար տե՛ս՝ ՌադկովկաՌադկովկա (ուկրաիներեն՝ Радьківка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ռադկովկա գյուղում բնակվում էր 169 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիա Անիկանովա

Մարիա Վիկտորովնա Անիկանովա (ռուս.՝ Мария Викторовна Аниканова, հունիսի 20, 1973(1973-06-20), Մոսկվա, ԽՍՀՄ), կինոյի և թատրոնի ռուս դերասանուհի, Ռուսաստանի Դաշնության վաստակավոր արտիստուհի (2014)։ Մոսկվայի «Սովրեմեննիկ» ակադեմիական թատրոնի դերասանուհի։


== Կենսագրություն ==
Մարիա Անիկանովան ծնվել է 1973 թվականի հունիսի 20-ին Մոսկվայում, մարզիկների ընտանիքում։ Նրա տատն ու պապը եղել են խորհրդային հայտնի չմշկորդներ Իվան Անիկանովն ու Մարիա Անիկանովան, մայրը՝ Իրինա Լյուլյակովան, եղել է գեղասահորդուհի։ Մարիա Անիկանովայի հայրը՝ Վիկտոր Անիկանովը, եղել է ԽՍՀՄ ու Ռուսաստանի գեղասահքի հավաքականների մշտական բժիշկը 1971 թվականից։
Մարիա Անիկանովան մինչև տասնվեց տարեկանը լրջորեն զբաղվել է պարերով սառույցի վրա՝ նախ մարզվելով Տատյանա Տարասովայի խմբում Սամվել Գյոզալյանի հետ, ապա Գենադի Ակերմանի մոտ՝ Պյոտր Չեռնիշյովի հետ։ Տասնվեց տարեկանում Մարիա Անիկանովան ստացել է ԽՍՀՄ սպորտի վարպետի կոչում (գեղասահք)։
Կինոյում Մարիա Նիկանովան իր նորամուտը կատարել է տասնութ տարեկանում՝ նկարահանվելով Սերգեյ Սոլովյովի «Տուն աստղազարդ երկնքի ներքո» (ռուս.՝ «Дом под звёздным небом», 1991) ֆիլմում։
1995 թվականին Մարիա Անիկանովան ավարտել է Բ. Շչուկինի անվան թատերական ուսումնարանը։ Նույն թվականին սկսել է աշխատել Մոսկվայի «Սովրեմեննիկ» թատրոնում։
Դերասանուհին ճանաչման է արժանացել «Երկու ճակատագիր-2» և «Ամեն ինչ խառնվել է տանը» (ռուս.՝ «Всё смешалось в доме») հեռուստասերիալներում նկարահանվելուց հետո։ Նա նկարահանվել է նաև «Առանց անցյալի կինը» (ռուս.՝ «Женщина без прошлого», 2008) ֆիլմում՝ մարմնավորելով Ալեքսանդրային, ով ավտովթարի հետևանքով կորցրել է հիշողությունը և նորից է սկսել իր կյանքը։
2014 թվականի ապրիլի 20-ին Ռուսաստանի Դաշնության նախագահի հրամանով Մարիա Անիկանովային շնորհվել է «Ռուսաստանի Դաշնության վաստակավոր արտիստի» պատվավոր կոչում։


=== Ընտանիք ===
1992 թվականից մինչև 1995 թվականը Մարիա Անիկանովան ամուսնացած է եղել օլիմպիական երկակի չեմպիոն Եվգենի Պլատովի հետ (պարեր սառույցի վրա, Օքսանա Գրիշչուկի հետ)։
2003 թվականին Մարիա Անիկանովան ամուսնացել է Ռուսաստանի ակադեմիական երիտասարդական թատրոնի դերասան Անդրեյ Սիպինի հետ։ 2010 թվականին դերասանուհին դուստր է ունեցել, ում կոչել են Ագլայա։


== Արվեստ ==


=== Դերեր թատրոնում ===
1996 – «Չորս տող սկսնակի համար» (ռուս.՝ «Четыре строчки для дебютантки»), Ժան Անույ – Կոլոմբա
1997 – «Բալենու այգին», Անտոն Չեխով – Աննա
1997 – «Крутой маршрут», Եվգենի Գինզբուրգ – Եկատերինա Շիրոկովա
1997 – «Անոմալիա», Ալեքսանդր Գալին – Ժաննա Կալմիկովա
1998 – «Աստղեր Վաղորդյան երկնքում», Ալեքսանդր Գալին – Մարիա
2001 – «Балалайкин и К°», Միխայիլ Սալտիկով-Շչեդրին – Պոլինա
2002 – «Սելեստինա», Նիկոլայ Կոլյադա – Մելիբեա


=== Ֆիլմագրություն ===


== Ծանոթագրություններ ==


== Արտաքին հղումներ ==
Մարիա Անիկանովա (անգլ.) Internet Movie Database կայքում
Մարիա Անիկանովան rusactors.ru կայքում
Մարիա Անիկանովան ruskino.ru կայքում Archived 2008-03-02 at the Wayback Machine.
Նյու Յորքի կամուրջների և թունելների ցանկ

Նյու Յորքը հայտնի է իր բազմաթիվ գետերով և ծովախորշերով, որոնք էլ դեռ շատ վաղուց քաղաքը դարձրել են առևտրի կարևորագույն կենտրոն։ Քաղաքի զարգացմանը զուգընթաց, ջրային տրանսպորտի հետ մեկտեղ զարգացավ նաև ավտոմոբիլային և երկաթուղային տրանսպորտը։ Քաղաքի տարածքները միմյանց հետ կապելը դարձել էր անհրաժեշտություն, ինչը հանգեցրեց բազմաթիվ կամուրջների և թունելների կառուցմանը։ Այսօրվա դրությամբ նահանգում ավելի քան երկու հազար կամուրջներ և թունելներ ապահովում են անխափան ճանապարհային և երկաթուղային կապեր ամբողջ տարածաշրջանում։ Այս ենթակառուցվածքային օբյեկտների մեծ մասը կառավարվում է յոթ խոշոր քաղաքային կազմակերպությունների կողմից` New York City Department of Transportation[en], Port Authority of New York and New Jersey, Metropolitan Transportation Authority (МТА), New York State Department of Transportation[en], New York City Department of Environmental Protection[en] (DEP), Amtrak և New York City Department of Parks and Recreation[en]:
Քաղաքի ամենախոշոր կամուրջներն ու թունելները շատ նոր ռեկորդներ են սահմանել։ Հոլանդական թունելը դարձավ առաջին ավտոմոբիլային թունելն աշխարհում։ Բրուքլինի կամուրջը` 1883 - 1903 թվականներից, Վիլյամսբուրգի կամուրջը` 1903 - 1924 թվականներից, Ջորջ Վաշինգտոնի կամուրջը` 1931 - 1937 թվականներից, Վերազանո Նարոուս կամուրջը` 1964 - 1981 թվականներից համարվել են ամենաերկար կախովի կամուրջներն աշխարհում։


== Թունելներ ==


== Ծանոթագրություններ ==
Գրիգոր քահանայի խաչքար (Անգեղակոթ)

Գրիգոր քահանայի խաչքար, որը գտնվում է Հայաստանի Սյունիքի մարզի Անգեղակոթ գյուղի հյուսիսային եզրին, բարձունքի վրայի գերեզմանոցում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (9.13/4.22)։


== Տեղադրություն ==
Խաչքարը կանգնեցված է անմշակ պատվանդանին։


== Վիմական արձանագրություն ==
Խաչքարը ունի 4 տող վիմական արձանագրություն
ԹՎ. :ՊԿԴ։
ԿԱՄԱԻՆ ԱՅ ԵՍ ԱՄԻՐՍ ԿԱՆԳ
ՆԵՑԻ ԶԽԱԶՍ Ի ՓՐԿՈՒ[ԹԻՒՆ] ԵՂԲԱԻՐ ԻՄ ԳՐԻ[ԳՈՐ] ՔԱՀ[ԱՆԱՅԻ]
ԵՒ ՀԱԻՐ ԻՄ ՍԱՍՈՒԽԻՆ ՀԻՇԱՏ[ԱԿԻ]Ն ԾՆ[Ո]ՂԱՅՍ


== Տես նաև ==
Անգեղակոթ


== Ծանոթագրություններ ==
(3513) Քյուկինյու

(3513) Քյուկինյու (անգլ.՝ Quqinyue), աստերոիդ աստերոիդների հիմնական գոտում։ Հայտնաբերվել է 1965 թվականի հոկտեմբերի 16-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,629424 ա. մ., առավելագույնը մոտենում է 2,6023 ա. մ. հեռավորության վրա և հեռանում 2,6565 ա. մ.։ Արեգակի շուրջ մեկ ամբողջական պտույտ է կատարում 1557,36 երկրային օրվա ընթացքում, իր ուղեծրով շարժվելով միջինում 0,23116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3513) Քյուկինյու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վահան Տերյանի տուն-թանգարան

Տերյանի տուն-թանգարան, ստեղծվել է 1957 թվականներին, հայրական տանը (գյուղ Գանձա, Վրաստանի Սամցխե-Ջավախեթի մարզում), որտեղ Վահան Տերյանն անցկացրել է մանկությունը և ամառային արձակուրդները՝ Թիֆլիսում, Մոսկվայում և Պետերբուրգում ուսանելիս (1897-1917)։ Այստեղ հյուրընկալվել են Հովհաննես Թումանյանը (1901), Ավետիք Իսահակյանը (1905)։ Ներքին կահավորանքով հանդերձ վերականգնված տանը կից 1973 թվականին կառուցվել է ցուցասրահ, որտեղ ներկայացված փաստաթղթերը, ձեռագրերն ու լուսանկարները պատկերում են Վահան Տերյանի կյանքն ու ստեղծագործական ուղին։ Այստեղ կարելի է տեսնել նաև բանաստեղծի երկերի հայերեն, ռուսերեն, և այլ լեզուներով հրատարակություններ, տերյանագիտական ուսումնասիրություններ, նրա տեքստերով գրված երաժշտության նոտաներ են։ Վահան Տերյանի տուն թանգարանի բակում կանգնեցված է Տերյանի կիսանդրին։ Թանգարանի համալիրի մեջ է մտնում Սուրբ Կարապետ եկեղեցին, որ 1852 թվականին կառուցել է Տերյանի պապը՝ տեր Գրիգորը։ Ամեն տարի Գանձայում անցկացվում են պոեզիայի տերյանական օրեր։
Բրիջիտ Ջոնսի օրագիր (ֆիլմ)

Բրիջիտ Ջոնսի օրագիր (անգլ.՝ Bridget Jones’s Diary), 2001 թվականի բրիտանական ֆիլմ՝ նկարահանված Հելեն Ֆիլդինգի գրքի հիման վրա։ 2004 թվականին թողարկվել է ֆիլմի շարունակությունը՝ «Բրիջիտ Ջոնս. բանականության եզրին», որը նույնպես նկարահանվել է Հելեն Ֆիլդինգի գրքի հիման վրա։


== Դերերում ==


== Սաունդթրեքներ ==
«Out of Reach» - Gabrielle
«Respect» - Aretha Franklin
«It’s Raining Men» - Geri Halliwell
«Have You Met Miss Jones?» - Robbie Williams
«I’m Every Woman» - Chaka Khan
«Don’t Get Me Wrong» - The Pretenders (UK bonus track)
«Kiss That Girl» - Sheryl Crow
«Killin' Kind» - Shelby Lynne
«Someone Like You» - Dina Carroll
«Not of This Earth» - Robbie Williams
«Can’t Take My Eyes Off You» - Andy Williams (UK bonus track)
«Love» - Rosey
«Stop, Look, Listen (To Your Heart)» - Diana Ross & Marvin Gaye
«Dreamsome» - Shelby Lynne
«It’s Only a Diary» - Patrick Doyle
«Pretender Got My Heart» - Alisha's Attic
«All by Myself» - Jamie O'Neal
«WWoman Trouble» - Artful Dodger & Robbie Craig featuring Craig David (UK bonus track)
«Ring Ring Ring» - Aaron Soul
«Up, Up and Away» - The 5th Dimension


== Ծանոթագրություններ ==


== Արտաքին հղումներ ==
Bridget Jones’s Diary(անգլ.) ֆիլմը Internet Movie Database կայքում
Ռիտչի շրջան (Արևմտյան Վիրջինիա)

Ռիտչի շրջան (անգլ.՝ Ritchie County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 176 կմ² է, բնակչությունը՝ 10, 449 մարդ (2010 թ. տվյալներով)։ Շրջկենտրոնն է Հերիսվիլ բնակավայրը։ Կազմավորվել է 1843 թ.։